### Beslutning

Anbefales.

### Sagsfremstilling

## Resume og sagens baggrund

Den nuværende delegationsplan blev godkendt den 31. oktober 2018. Delegationsplanen skal gennemgås - og hvis nødvendigt ajourføres - af Kommunalbestyrelse, mindst en gang i funktionsperioden. De administrative partnerskabsholdere har hver især gennemgået planen på eget område og foreslået ajourføringer. Derudover er Unge- og Beskæftigelsesudvalget blevet tilføjet. Det samlede forslag fremlægges til godkendelse.

## Indstillinger

Direktøren indstiller, at forslag til "Delegationsplan for de politiske udvalg" godkendes.

## Behandling

Direktionen, Børn- og  Familieudvalget, Kultur- og Fritidsudvalget, Socialudvalget, Teknik- og Miljøudvalget, Ældre- og Sundhedsudvalget, Unge- og Beskæftigelsesudvalget, Økonomiudvalget, Kommunalbestyrelsen.

## Sagsfremstilling

Udover de ændringer, der er en følge af at Unge- og Beskæftigelsesudvalget er blevet oprettet, indeholder vedlagte forslag til delegationsplan kun enkelte nye delegationer og tilrettelser i forhold til den eksisterende plan.

Ændringerne i forhold til den eksisterende delegationsplan er markeret i bilaget, så de med tydelighed fremgår. Derudover er der en kolonne med bemærkninger, hvor det har relevans. Denne kolonne er til intern orientering og bliver taget ud af den vedtagne delegationsplan inden den offentliggøres.

Det bemærkes at udvalgene kun skal behandle den specifikke del af delegationsplanen, der vedrører eget område. Den samlede delegationsplan er alene medsendt til orientering og for at give et samlet billede.

Delegationsplanen er oprindelig udarbejdet ud fra følgende principper og formål,  som er søgt fastholdt:

* enkelhed og overskuelighed,
* delegationerne baserer sig både på områder, hvor der specifikt tidligere er truffet beslutning om delegation, områder hvor det har vist sig hensigtsmæssigt typiske som led i en forenkling/afbureaukratisering og lovgivningsmæssige delegationsforbud.

## Økonomiske konsekvenser

Ingen.

## Direktionens møde den 26. september 2022:

Anbefales.

##

### Sagens forløb

10-10-2022 Unge- og Beskæftigelsesudvalget
Anbefales.
02-11-2022 Børn- og Familieudvalget

Børn- og Familieudvalget anbefaler,

at der under delegationsplanen ved Børn- og Familieudvalgets punkt 2.1.12 fremgår, at udvalget orienteres om visitering til specialtilbud vedrørende undervisning- og dagbehandlingstilbud.

at skoleudviklings-/kvalitetssamtaler jf. gældende Evaluerings- og Bedømmelsessystem uddelegeres til direktøren for fagområdet.